મારે વધુ કંઈ નહોતું કરવું પડ્યું. હું જે પ્રકારનો અભિનય ઇચ્છતો હતો એ મેં કહી દીધું હતું. તેમણે અગાઉ ક્યારેય આવાં છોછ વગરનાં પાત્રો નહોતાં ભજવ્યાં. ક્યારેક દીપિકાને તેના પાત્રની સંકોચ વગરની ભજવણીથી આઘાત લાગતો હતો, છતાં મારે જેવો જોઈતો હતો એવો અભિનય તેણે કરી બતાવ્યો. આ બન્ને કલાકારો અદ્ભુત છે. તેમણે પ્રેમની અભિવ્યક્તિને સહજ અને જાદુઈ સ્પર્શવાળી કરી બતાવી છે. તેમણે અણીશુદ્ધ પ્રેમનાં દર્શન કરાવ્યાં છે.